Sent Kleras (Pensilvanija)

Sent Kleras () – gyvenvietė Jungtinėse Amerikos Valstijose, Pensilvanijoje, Skulkilo apygardoje, 3 km į šiaurę nuo Potsvilio. Praeina kelias Potsvilis–Frakvilis.

2000 m. 98,71 % gyventojų buvo baltieji, 0,07 % – azijiečiai, 0,68 % – afroamerikiečiai, 0,25 % – mišrios kilmės.„U.S. Census website“

 Istorija 
Gyvenvietė pradėjo kurtis 1829 m. Iki 1850 m. kaimas vadintas Sent Klerviliu. Augo įsisavinant antracito kasyklas. Veikė didelė lentpjūvė. Gaminti kalnakasybos įrengimai, kalnakasių apranga.History of St. Clair, stclairpa.gov

Sent Klere kūrėsi įvairių Europos tautų atstovai – vokiečiai, anglai, valai, ukrainiečiai, lietuviai, airiai, slovakai, rusai.

 Lietuviai 
Sent Klere įsikūrė lietuvių angliakasiai. 1917–~2010 m. veikė lietuvių Šv. Kazimiero bažnyčia (vėliau apleista). Yra parapinės kapinės su paminklu Šv. Kazimierui. Dalis lietuvių palaidota Šv. Marijos graikų apeigų katalikų kapinėse.Shenandoah and southern Coal Region, Pennsylvania, global.truelithuania.com

 Šaltiniai 

Kategorija:Pensilvanijos miestai